paragraph_text: Europska Formula 2 - sezona 1968. je bila 2. sezona Europske Formule 2. Naslov prvaka osvojio je Jean-Pierre Beltoise u bolidu Matra-Ford Cosworth za momčad Matra Sports. Jochen Rindt je u svom bolidu Brabham-Ford Cosworth za momčad Roy Winkelmann Racing, pobijedio na šest utrka, no kako je nastupao kao gostujući vozač, nije mogao osvajati bodove. Od regularnih vozača, prvenstvom je dominirao Beltoise s pet pobjeda, od kojih je dvi "naslijedio" od Rindta. Henri Pescarolo nije pobjeđivao ove sezone, no s četiri druga mjesta, osvojio je titulu viceprvaka. Tino Brambilla se pridružio Ferrarija u sredini sezone, te je u listopadu na stazama Hockenheimring i Vallelunga ostvario dvije pobjede. Na prvoj utrci sezone 7. travnja, koja se vozila također na Hockenheimringu, poginuo je Jim Clark.<ref> Formula 2 1968 OldRacingCars.com Pristupljeno 9. travnja 2021.